Diari Oficial de la Generalitat Valenciana


Sumari del DOGV 4723, del 31-03-2004 (2004/2877)

RESOLUCIÓ de 10 de març de 2004, de la Presidència del Consell Jurídic Consultiu de la Comunitat Valenciana, per la qual es convoca oposició per a la provisió de dos places del cos de lletrats del Consell Jurídic Consultiu.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4723

Data del DOGV
:   31-03-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/2877


Data del document
:   10-03-2004

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Correcció d'errades

 Descriptors 

:   * administració regional
    * concurs administratiu
    * professió jurídica

RESOLUCIÓ de 10 de març de 2004, de la Presidència del Consell Jurídic Consultiu de la Comunitat Valenciana, per la qual es convoca oposició per a la provisió de dos places del cos de lletrats del Consell Jurídic Consultiu. [2004/M2877]
  
De conformitat amb el que disposen els articles 5 i 18 de la Llei de la Generalitat Valenciana 10/1994, de 26 de desembre, de Creació del Consell Jurídic Consultiu de la Comunitat Valenciana, i 24, a) i 41 del seu Reglament Orgànic, i amb el tràmit previ previst en l'article 32 de la Llei 9/1987, de 12 de juny, Reguladora dels Òrgans de Representació, Determinació de Condicions de Treball i Participació, he resolt convocar oposició per a cobrir dos places del cos de lletrats, les assenyalades com a 7 i 8 de la relació de llocs de treball, d'acord amb les bases i programes que es ressenyen a continuació i que van ser aprovats pel Ple del Consell en sessió de 5 de febrer de 2004.
  
Primera. Requisits per a participar en l'oposició
  
Podran concórrer les persones que reunisquen els següents requisits:
  
1. Ser major d'edat i tindre la nacionalitat espanyola o ser nacional d'un estat membre de la Unió Europea o nacional del Regne de Noruega o de la República d'Islàndia. Així mateix podran participar el cònjuge, descendents i descendents del cònjuge dels avantdits nacionals, sempre que no estiguen separats de dret, siguen menors de 21 anys o majors d'eixa edat que visquen al seu càrrec. També podran concórrer les persones que pertanyen a l'àmbit dels tractats internacionals celebrats per la Comunitat Europea i ratificats per Espanya, en els quals siguen d'aplicació la lliure circulació dels treballadors.
  
2. Posseir la Llicenciatura en Dret.
  
3. No patir malaltia o limitació física o psíquica que siga incompatible amb l'acompliment de les funcions corresponents.
  
4. No trobar-se inhabilitat per a l'acompliment de funcions públiques.
  
Els anteriors requisits hauran de complir-se el dia de la finalització del termini de presentació de sol·licituds i mantindre's fins al moment de la presa de possessió com a funcionari de carrera al servici del Consell.
  
En tot el que no s'ha previst en esta convocatòria s'aplicaran subsidiàriament les normes establides amb caràcter general per a l'ingrés en la funció pública valenciana.
  
Segona. Presentació de sol·licituds
  
Les persones que desitgen participar en l'oposició hauran de presentar la seua sol·licitud, d'acord amb el model normalitzat que es publica com annex I, en la seu del Consell Jurídic Consultiu, carrer de Pascual i Genís, 9, de València, o en qualsevol de les oficines previstes en l'article 38.4 de la Llei 30/1992, de 26 de Novembre, de Règim Jurídic de les Administracions Públiques i del Procediment Administratiu comú, dins del termini de 20 dies hàbils comptadors des de l'endemà de la publicació de la present convocatòria en el Diari Oficial de la Generalitat Valenciana.
  
El tribunal establirà per a les persones discapacitades que així ho facen constar en la instància, les adaptacions necessàries per a la realització de les proves. A l'efecte, els interessats hauran de formular la petició corresponent en la sol·licitud de participació en la present oposició, així com acreditar el grau de discapacitat per mitjà d'un certificat de l'organisme oficial competent.
  
Si en el desenrotllament de les proves se susciten dubtes raonables al tribunal respecte a la compatibilitat funcional d'un aspirant, podrà demanar el corresponent dictamen de la Comissió Mixta de Discapacitats, en este cas l'aspirant podrà participar condicionalment en el procés selectiu, i quedarà en suspens la resolució definitiva sobre l'admissió o exclusió de les proves fins a la recepció del dictamen.
  
Tercera. Admissió d'aspirants
  
Expirat el termini de presentació de sol·licituds la Presidència del Consell publicarà en el DOGV la llista provisional de sol·licitants admesos i exclosos, i s'obrirà un termini de 10 dies per a reclamacions i esmena de defectes formals.
  
Transcorregut el termini mencionat, es publicarà en el mateix diari oficial la llista definitiva de sol·licitants admesos i la composició del tribunal, i s'obrirà un termini de 10 dies hàbils per a al·legar causes de recusació o abstenció.
  
Quarta. Exercicis
  
L'oposició constarà dels següents exercicis, de caràcter obligatori tots ells:
  
Primer. Consistent a contestar oralment, durant un temps màxim d'una hora, cinc temes, trets a l'atzar d'entre els del programa, de les parts corresponents a Dret Constitucional (2 temes), Dret autonòmic (2 temes), i Teoria General del Dret i Dret comunitari europeu (1 tema).
  
Segon. Consistent a contestar oralment, durant un temps màxim d'una hora, cinc temes, trets a l'atzar d'entre els del programa, de les parts corresponents a Dret Administratiu (3 temes); Dret Civil i Dret Mercantil (1 tema), i Dret Processal, Dret Penal i Dret Financer (1 tema).
  
Tercer. Consistent a desenrotllar per escrit, en temps que no excedisca de quatre hores, un tema, tret a l'atzar d'entre els 40 que el Tribunal seleccione del programa, corresponent a les matèries de Dret Constitucional, Dret Autonòmic i Dret Administratiu, la relació de les quals es publicarà en el tauler d'anuncis del Consell, en el termini de dos dies comptadors des de la finalització del segon exercici, i amb una antelació no inferior a 15 dies hàbils abans de la realització d'este exercici.
  
Els escrits seran llegits públicament per l'opositor, qui haurà de contestar a les observacions que, si és procedent, li dirigisquen els membres del tribunal, però en cap cas aquelles podran versar sobre qüestions no tractades en l'exercici.
  
Quart. Consistent en el despatx d'un expedient dels que poden ser sotmesos a consulta del Consell, en un termini màxim de sis hores ininterrompudes. Durant la realització d'esta prova els aspirants romandran incomunicats, i podran consultar els textos legislatius, sense comentaris ni jurisprudència, que estimen convenient. Cada opositor haurà de proveir-se dels seus propis textos.
  
Els escrits seran llegits públicament per l'opositor, qui haurà de contestar les observacions que, si és procedent, li dirigisquen els membres del tribunal.
  
El programa es publica com annex II de la present convocatòria.
  
Cinquena. Qualificació dels exercicis
  
Amb la deliberació prèvia que, si és procedent, es considere oportuna, cada membre del tribunal qualificarà els exercicis per mitjà de paperetes, i podrà concedir de 0 a 10 punts, l'aspirant haurà d'obtindre, per a superar cada exercici un mínim de 5 punts. Per a realitzar el còmput s'exclouran les dos paperetes que continguen les puntuacions màxima i mínima, sense que en cap cas puguen ser excloses mes d'una màxima i una altra mínima; se sumaran els punts consignats en totes les altres i el total es dividirà pel nombre de paperetes computades. El quocient obtingut constituirà la qualificació de cada exercici.
  
La qualificació final dels aspirants que superen les quatre proves vindrà determinada per la suma de les obtingudes en cada una d'elles, que es faran públiques al final de cada sessió, en el tauler d'anuncis del Consell Jurídic Consultiu. En cas d'empat entre dos o més opositors en les seues qualificacions finals es donarà preferència a qui haja obtingut major nota en l'últim exercici.
  
Sisena. Desenrotllament dels exercicis
  
Les oposicions començaran en un termini no inferior a un any ni superior a 14 mesos, comptador des de l'endemà de la publicació de la present resolució. En el DOGV es publicarà, amb un mes d'antelació, com a mínim, la data de celebració del sorteig que determinarà l'orde d'actuació dels opositors, i la de començament del primer exercici.
  
Per a preparar l'exposició oral dels dos primers exercicis es concedirà a l'opositor un temps de 10 minuts. En estos dos exercicis, l'opositor insacularà el nombre de temes que corresponguen a cada part del programa, segons s'especifica en el punt quart, excepte en aquella part del programa que elegisca, en la qual podrà insacular un tema més, per a d'esta forma poder eliminar un dels temes extrets, a la seua elecció.
  
Al concloure cada una de les sessions, el tribunal publicarà en el tauler d'anuncis del Consell, la llista dels que hagen superat la prova, amb expressió de la qualificació obtinguda.
  
Acabat cada un dels tres primers exercicis, el tribunal publicarà la llista completa d'aprovats i assenyalarà la data de començament del següent, que tindrà lloc dins del termini de 20 dies hàbils, excloent-hi, en tot cas, el mes d'agost.
  
Tots els exercicis tindran caràcter eliminatori i podran realitzar-se en qualsevol de les dos llengües oficials de la Comunitat Valenciana.
  
Setena. Llista d'aprovats
  
Una vegada concloses les proves, el tribunal publicarà la relació ordenada per puntuació dels opositors seleccionats, i no podran sobrepassar estos el nombre de places convocades.
  
El tribunal elevarà al president del Consell les consegüents propostes de nomenament. La resolució dels nomenaments es publicarà en el DOGV.
  
Huitena. Tribunal
  
El tribunal estarà integrat per set membres: el president del Consell Jurídic Consultiu; dos consellers designats pel Ple del Consell; el cap del Gabinet Jurídic de la Generalitat Valenciana o, si no n'hi ha, un lletrat adscrit a este Gabinet designat pel conseller de Presidència; un magistrat contenciós administratiu, designat per la Sala de Govern del Tribunal Superior de Justícia de la Comunitat Valenciana; un catedràtic o professor titular de Dret Constitucional o Dret Administratiu de qualsevol de les universitats de la Comunitat Valenciana, designat pel Ple del Consell; i un representant sindical designat pels membres de l'òrgan de negociació sindical del Consell Jurídic Consultiu. Com a secretari actuarà el secretari general del Consell. D'igual manera es designaran els respectius suplents. Els suplents dels que ostenten la condició de membres del Consell seran lliurement designats pel Ple entre juristes de reconegut prestigi. Tots els membres del tribunal tindran veu i vot, excepte el secretari, qui només tindrà veu, excepte si substituïx un membre conseller, en este cas també tindrà vot.
  
El secretari serà suplit amb veu i sense vot per qui designe el Ple.
  
La suplència dels membres del tribunal només procedirà en l'acte de constitució, i el tribunal així constituït serà el que intervindrà en totes les proves.
  
Perquè el tribunal puga actuar serà necessària, com a mínim, l'assistència de cinc dels seus membres.
  
El tribunal, a efectes d'indemnitzacions per assistència a les sessions, es regirà pel que disposa el Decret 24/1997, d'11 de febrer, del Govern Valencià, sobre indemnitzacions per raó de servici i gratificacions per servicis extraordinaris.
  
El tribunal queda facultat per a aplicar, interpretar i suplir, si és procedent, les bases precedents.
  
Contra la present resolució, que esgota la via administrativa, es pot interposar recurs potestatiu de reposició davant del mateix òrgan que l'ha dictat en el termini d'un mes o directament, recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos, estos dos comptadors des de la seua publicació.
  
València, 10 de març de 2004.- El oresident del Consell Jurídic Consultiu de la Comunitat Valenciana: Vicente Garrido Mayol.
  
ANNEX I
  
Model de sol·licitud
  
Oposició per a lletrats del Consell Jurídic Consultiu de la Comunitat Valenciana
  
Nom.....................................
  
Cognoms............................................................
  
Domicili.............................................................................
  
Població.............................................................CP...................
  
Data de naixement..........................................
  
Nacionalitat..........................................
  
DNI........................................
  
Telèfon....................................
  
Llicenciat en Dret per la Universitat de....................................
  
................................................................................................
  
Data d'obtenció del títol..............................................................
  
El sotasignat sol·licita participar en les oposicions a lletrats del Consell Jurídic Consultiu de la Comunitat Valenciana i declara que reunix tots els requisits assenyalats en la base 1a de la convocatòria.
  
València, ... de ... de 2004.
  
(S'adjuntarà fotocòpia del DNI i certificat del títol de Llicenciat en Dret).
  
ANNEX II
  
Programa de les oposicions
  
Dret Constitucional
  
Tema 1. L'estat: concepte. Evolució: formes històriques preestatals. L'estat absolut. L'estat liberal. L'estat de dret: els seus caràcters. L'estat social i democràtic de Dret en la Constitució espanyola de 1978.
  
Tema 2. L'estat modern: els seus elements. El territori. El poble: la nació. El poder de l'estat: la sobirania. La personalitat jurídica de l'estat.
  
Tema 3. L'organització territorial del poder. L'estat unitari: les seues classes. L'estat federal: les seues característiques. L'estat regional: especial referència a l'estat autonòmic espanyol.
  
Tema 4. La noció d'ordenament jurídic. La Constitució: concepte i estructura. El caràcter fonamental de la Constitució. Els distints tipus de Constitució.
  
Tema 5. L'elaboració de la Constitució. El poder constituent: naturalesa i caràcters. La titularitat del poder constituent. L'exercici del poder constituent: els seus límits. El poder constituent constituït.
  
Tema 6. Les garanties de la Constitució. La interpretació constitucional. La defensa de la Constitució: els models de control de constitucionalitat. La defensa extraordinària de la Constitució: els estats excepcionals. La reforma de la Constitució.
  
Tema 7. Les fonts del Dret. Concepte i enumeració. Els centres de producció normativa. Els principis estructurals de l'ordenament jurídic: legalitat; jerarquia i competència; publicitat de les normes i seguretat jurídica; irretroactivitat; interdicció de l'arbitrarietat i responsabilitat.
  
Tema 8. La Constitució espanyola de 1978: el seu procés d'elaboració. Els caràcters de la Constitució. La Constitució com a norma jurídica suprema i com a font del dret. El desplegament de la Constitució. El procediment de reforma de la Constitució de 1978.
  
Tema 9. Els tractats internacionals com a font del dret: la seua posició en l'ordenament jurídic. El dret comunitari europeu.
  
Tema 10. La llei: concepte. Classes de lleis: lleis orgàniques i lleis ordinàries. Les lleis de les comunitats autònomes. Sanció, promulgació i publicació de les Lleis. La forma de les lleis.
  
Tema 11. Les normes amb rang de llei. El decret llei: la seua revalidació parlamentària. Efectes de la no revalidació. La conversió del decret llei en llei.
  
Tema 12. El decret legislatiu: tipologia. El control de les normes amb rang de llei. Els actes amb força de llei.
  
Tema 13. El reglament: concepte i naturalesa. El costum i els principis generals del dret. La jurisprudència com a font del dret. Especial referència a la jurisprudència del Tribunal Constitucional.
  
Tema 14. La part orgànica de la Constitució. La separació de poders. Les formes de govern: presidencial, d'assemblea i parlamentari.
  
Tema 15. Les formes de direcció de l'Estat: la República i la Monarquia. Les formes històriques de Monarquia: absoluta, constitucional i parlamentària. La Monarquia parlamentària com a forma política de l'Estat.
  
Tema 16. La configuració de la Corona com a òrgan constitucional de l'Estat. El Rei: funcions i estatus jurídic. La ratificació. La successió a la Corona. La Regència i la tutela del Rei menor.
  
Tema 17. Les Corts Generals: la seua configuració constitucional. Composició i elecció de les Cambres. Les eleccions: sufragi actiu i passiu.
  
Tema 18. Fonts del Dret Parlamentari. El reglament parlamentari: naturalesa jurídica. Les resolucions del President: el seu control.
  
Tema 19. Els parlamentaris: el seu estatut jurídic. Adquisició i pèrdua de la condició de parlamentari. Les prerrogatives parlamentàries.
  
Tema 20. Els òrgans de les Cambres. El President. La Mesa. La Junta de portaveus. Les Comissions. El Ple. La Diputació Permanent. Els grups parlamentaris: la seua naturalesa jurídica i funcions.
  
Tema 21. La legislatura i els períodes de sessions. El règim de les sessions de les Cambres. La dissolució de les Cambres.
  
Tema 22. La funció legislativa. La iniciativa legislativa. Els procediments legislatius.
  
Tema 23. La funció pressupostària i financera. La llei de pressupostos: els seus límits constitucionals. La funció de control: els seus instruments. La responsabilitat política del Govern: la moció de censura i la qüestió de confiança.
  
Tema 24. El Govern: composició i estructura. El President del Govern: elecció i funcions. L'estatus jurídic dels membres del Govern. Cessament del Govern.
  
Tema 25. La funció consultiva a Espanya. El Consell d'Estat: configuració constitucional i legal. Composició. L'estatus jurídic dels membres del Consell d'Estat.
  
Tema 26. Les funcions del Consell d'Estat. La seua estructura i funcionament. El Consell d'Estat i els consells consultius autonòmics.
  
Tema 27. El Poder Judicial: consideracions generals. La funció jurisdiccional. L'organització judicial espanyola: principis generals.
  
Tema 28. Els jutges i magistrats: el seu estatus jurídic. El Consell General del Poder Judicial: composició i funcions. El Ministeri Fiscal.
  
Tema 29. Principis generals de l'organització territorial de l'Estat. Tipus d'autonomia: autonomia política i autonomia administrativa. Els principis de l'Estat autonòmic: unitat, autonomia, solidaritat. El procés autonòmic.
  
Tema 30. Les comunitats autònomes: concepte i naturalesa jurídica. Els estatuts d'autonomia: elaboració i contingut.
  
Tema 31. L'estructura i organització de les comunitats autònomes. Les lleis de les comunitats autònomes: la seua posició en l'ordenament jurídic.
  
Tema 32. El sistema de distribució de competències. Els distints tipus de competències. Els diferents nivells competencials de les comunitats autònomes.
  
Tema 33. La legislació bàsica: el seu desplegament autonòmic. La clàusula residual, de prevalència i de supletorietat.
  
Tema 34. El model espanyol de justícia constitucional. El Tribunal Constitucional: composició i estatut dels magistrats. Estructura interna i funcionament.
  
Tema 35. Les funcions del Tribunal Constitucional. El control de constitucionalitat de les normes amb rang de llei. El recurs d'inconstitucionalitat. La qüestió d'inconstitucionalitat. Els efectes de les sentències d'inconstitucionalitat.
  
Tema 36. El control previ dels tractats Internacionals. El recurs d'empara. Efectes de les sentències d'empara.
  
Tema 37. Els conflictes de competència entre òrgans constitucionals de l'Estat. Els conflictes entre l'Estat i les comunitats autònomes: conflictes positius i conflictes negatius. Els conflictes en defensa de l'autonomia local.
  
Tema 38. Els drets fonamentals. Origen i evolució històrica. Les declaracions de drets. La constitucionalització dels drets fonamentals. El sistema de drets fonamentals en la Constitució de 1978. Classificació i sistemàtica.
  
Tema 39. Drets fonamentals i valors superiors. Naturalesa jurídica dels drets fonamentals i llibertats públiques. Els valors superiors de l'ordenament jurídic.
  
Tema 40. La igualtat: igualtat formal i igualtat material. La igualtat en la llei i la igualtat en l'aplicació de la llei.
  
Tema 41. Les condicions d'exercici dels drets fonamentals. La titularitat dels drets fonamentals. La majoria d'edat. La nacionalitat. Drets i llibertats dels estrangers a Espanya. La situació jurídica dels estrangers a Espanya: asil i extradició.
  
Tema 42. Els límits dels drets fonamentals. Normes limitadores de drets. La interpretació dels drets fonamentals. La suspensió dels drets i llibertats. La suspensió individual dels drets fonamentals. Els deures constitucionals.
  
Tema 43. La protecció dels drets i llibertats. El sistema de protecció dels drets i llibertats a Espanya. Garanties genèriques: a) l'aplicació directa dels drets i llibertats; b) El principi de reserva de llei; c) El contingut essencial.
  
Tema 44. Garanties extrajurisdiccionals: especial referència al Defensor del Poble.
  
Tema 45. La protecció jurisdiccional dels drets fonamentals: l'article 53 de la Constitució. La protecció dels drets en l'àmbit penal: especial referència al procés d'habeas corpus. La protecció en l'àmbit civil: l'especial protecció del dret a l'honor i l'exercici del dret de rectificació.
  
Tema 46. La protecció en l'àmbit laboral. El procediment especial en l'àmbit contenciós administratiu.
  
Tema 47. La protecció internacional dels drets fonamentals. El Conveni Europeu de Drets Humans. El Tribunal Europeu de Drets Humans: procediment davant d'este. La sentència: els seus efectes.
  
Tema 48. Els drets d'àmbit personal. El dret a la vida i a la integritat física i moral. La llibertat ideològica i religiosa. El dret a l'honor, a la intimitat personal i familiar i a la pròpia imatge. La inviolabilitat del domicili i de les comunicacions.
  
Tema 49. El dret a la llibertat personal. La llibertat de residència i circulació. La pèrdua provisional de la llibertat: la detenció i la presó preventiva.
  
Tema 50. Els drets de comunicació pública. La llibertat d'expressió. La llibertat d'informació: el dret a comunicar i a rebre informació veraç. La llibertat de producció i creació literària, artística, científica i tècnica.
  
Tema 51. Els drets polítics. El dret de reunió. El dret d'associació. Constitució de l'associació i adquisició de la personalitat jurídica. Els partits polítics: la seua regulació. Els col·legis professionals i altres organitzacions socials amb funcions públiques. El dret de fundació.
  
Tema 52. Els drets de participació. El dret de participació política. El dret de sufragi actiu: condicions d'exercici. El dret de sufragi passiu: els seus límits. El dret de petició.
  
Tema 53. El dret a la jurisdicció. El dret a la tutela judicial efectiva. Els drets en el procés: el dret a la defensa i a l'assistència lletrada; el dret a la prova; el dret a un procés sense dilacions indegudes. Les garanties constitucionals del procés penal: especial referència a la presumpció d'innocència.
  
Tema 54. Els drets d'àmbit educatiu. El dret a l'educació i a la llibertat d'ensenyament. El dret a la creació de centres docents. L'autonomia universitària i la llibertat de càtedra.
  
Tema 55. Els drets en l'àmbit econòmic i laboral. El dret a la propietat privada: la seua configuració constitucional. La llibertat d'empresa. El dret al treball. El dret a la llibertat sindical: els sindicats. El dret de vaga. El dret a la negociació col·lectiva i a l'adopció de mesures de conflicte col·lectiu. Els principis rectors de la política econòmica i social.
  
Dret AutonÒmic Valencià
  
Tema 1. El dret a l'autogovern del poble valencià; la seua justificació. Els valencians en l'elaboració de la Constitució. El compromís autonòmic de 8 d'octubre de 1978 i l'exercici de la iniciativa autonòmica. La «via valenciana» a l'autonomia. La reconducció del procés autonòmic per la via de l'article 143 de la Constitució.
  
Tema 2. Les bases documentals de l'Estatut d'autonomia: a) Els projectes d'Estatut d'autonomia durant la II República; b) Avantprojectes dels partits polítics durant la preautonomia. El projecte d'Estatut de 1981.
  
Tema 3. La tramitació parlamentària del projecte d'Estatut d'autonomia. Els pactes autonòmics de juliol de 1981 i l'Estatut valencià. Les singularitats del procés autonòmic valencià.
  
Tema 4. L'Estatut d'autonomia de la Comunitat Valenciana: caràcters generals. La naturalesa de l'Estatut d'autonomia. La posició de l'Estatut en el sistema normatiu. La interpretació de l'Estatut.
  
Tema 5. Les disposicions generals. La denominació de la Comunitat. Els símbols de la Comunitat Valenciana: el seu desplegament legislatiu. La llengua pròpia i la normalització lingüística. L'Acadèmia Valenciana de la Llengua: composició, estructura i funcions.
  
Tema 6. L'organització del sistema d'autogovern de la Comunitat Valenciana: la Generalitat Valenciana. El President de la Generalitat: el seu estatus jurídic. Les funcions del President de la Generalitat. L'Estatut dels expresidents de la Generalitat
  
Tema 7. El Consell o Govern Valencià: la seua estructura, procés de formació i funcions. La Llei de Govern. Estatut i funcions dels consellers. La responsabilitat dels membres del Consell.
  
Tema 8. Les Corts Valencianes: composició i sistema electoral. L'Estatut dels Diputats de les Corts Valencianes. El mandat de les Corts Valencianes: la seua dissolució.
  
Tema 9. Organització de les Corts Valencianes: els seus òrgans de govern i representació. El President de les Corts: estatut jurídic i funcions. La Mesa: elecció i funcions. La Diputació Permanent.
  
Tema 10. Les funcions de les Corts Valencianes. La funció legislativa: la iniciativa legislativa i el procés d'elaboració i aprovació de les lleis.
  
Tema 11. La funció de control. La funció pressupostària. Altres funcions. Les Corts Valencianes i la formació de la voluntat de l'Estat.
  
Tema 12. El Consell Valencià de Cultura: les seues funcions. El règim estatutari del Consell. El règim legal del Consell. Composició del Consell.
  
Tema 13. La Sindicatura de Comptes: el control econòmic financer de l'activitat de la Generalitat Valenciana. El règim estatutari de la Sindicatura. Composició de la Sindicatura.
  
Tema 14. El Síndic de Greuges. Procediment d'elecció. Nomenament. Estatut jurídic. Competències.
  
Tema 15. El Comité Econòmic i Social. Funcions i àmbit material. Composició. Organització i funcionament.
  
Tema 16. El Consell Jurídic Consultiu de la Comunitat Valenciana: naturalesa jurídica i règim legal. La Llei de Creació del Consell: característiques generals. El Reglament del Consell.
  
Tema 17. Composició del Consell Jurídic Consultiu: El President i els consellers: estatut jurídic. El President: les seues funcions. Els consellers: les seues funcions.
  
Tema 18. L'organització i estructura del Consell Jurídic Consultiu. El Ple. La Comissió Permanent. Les comissions i les seccions. La Secretaria General. El secretari general: nomenament i funcions. Els lletrats: les seues funcions.
  
Tema 19. Les competències del Consell Jurídic Consultiu. La consulta al Consell: les seues classes.
  
Tema 20. El funcionament del Consell Jurídic Consultiu. Les deliberacions i acords del Consell. L'Ordre del dia. El dictamen: la seua naturalesa jurídica. Altres decisions del Consell.
  
Tema 21. El sistema competencial de la Comunitat Valenciana: especial referència a la LOTRAVA. La derogació de la LOTRAVA i la reforma de l'Estatut d'autonomia de 1994.
  
Tema 22. Les matèries de competència exclusiva de la Generalitat Valenciana. La facultats compartides: a) matèries de desplegament legislatiu; b) matèries d'execució autonòmica de la legislació de l'Estat.
  
Tema 23. L'ordenament jurídic valencià: el seu control. La relació entre el dret valencià i el dret de l'Estat: els principis de jerarquia i de competència.
  
Tema 24. La regla de prevalència i el valor supletori del dret de l'Estat. Especial referència al Dret Civil valencià. L'aplicació de les Directives comunitàries.
  
Tema 25. Les normes amb força de Llei. La llei valenciana: la seua aprovació, promulgació i publicació. El decret legislatiu.
  
Tema 26. El Reglament. La posició del reglament en el sistema autonòmic de fonts. Llei i Reglament: vinculació positiva i reserva de Llei. Titularitat de la potestat reglamentària i classes de reglaments. El procediment de producció de reglaments. El control dels reglaments.
  
Tema 27. L'Administració de la Generalitat Valenciana; la seua estructura. L'organització territorial intracomunitària. La província: la llei de coordinació de funcions de les diputacions provincials, d'interés general comunitari. Les delegacions provincials del Govern Valencià. Les àrees metropolitanes.
  
Tema 28. Les relacions de la Generalitat Valenciana amb l'Estat: els convenis de col·laboració per a la gestió i prestació de servicis. Les relacions de la Comunitat Valenciana amb altres comunitats autònomes: els acords de cooperació.
  
Tema 29. Principis rectors del finançament de les comunitats autònomes. El sistema de finançament de la Generalitat Valenciana. La participació en els impostos de l'Estat. La facultat d'establir tributs propis: la seua gestió, recaptació, liquidació i inspecció. El patrimoni de la Generalitat. El sector públic valencià.
  
Tema 30. La reforma de l'Estatut d'Autonomia: distints supòsits. Els projectes de reforma de l'Estatut. L'especial tràmit parlamentari en el Congrés dels Diputats per a reformar l'Estatut d'Autonomia de la Comunitat Valenciana.
  
Teoria General del Dret
  
i Dret Comunitari Europeu
  
Teoria General del Dret
  
Tema 1. L'ordenament jurídic, la seua unitat, coherència i plenitud. la norma jurídica: concepte i estructura. Classes de normes; imperatives i no imperatives; primàries i secundàries; altres classificacions. Els destinataris de les normes jurídiques. La validesa, l'eficàcia.
  
Tema 2. Sanció, promulgació i publicació de les normes. La duració de la vigència. El principi constitucional d'irretroactivitat. Les formes de cessació de la vigència; en especial derogació i nul·litat.
  
Tema 3. Els efectes de les normes. L'obediència al Dret i la inexcusabilitat del compliment de les normes. Ignorància de les normes i error de dret. Error de fet i error de dret. El principi iura novit cúria.
  
Tema 4. La interpretació del Dret. Els criteris del Codi Civil. Els principis generals del Dret: concepte, origen i funcions. La tòpica i la lògica de l'argumentació jurídica.
  
Tema 5. L'aplicació del Dret. El sil·logisme de subsumpció. Les llacunes del Dret i la seua integració. L'analogia i l'equitat.
  
Tema 6. El concepte de relació jurídica. Els subjectes de la relació: persones físiques i jurídiques. Les persones jurídiques i els seus drets constitucionals. L'alçament del vel.
  
Tema 7. El dret subjectiu: evolució històrica; teories que afirmen o que neguen el concepte. Diferència entre dret subjectiu i potestat. Drets subjectius i interessos legítims, els interessos difusos.
  
Tema 8. L'exercici dels drets subjectius i els seus límits: la bona fe i l'abús de dret. La doctrina dels actes propis. La renúncia de drets.
  
Tema 9. Obligació i deure jurídic. Les situacions de subjecció. El concepte de càrrega. El negoci jurídic. Fets i actes jurídics.
  
Dret Comunitari Europeu
  
Tema 10. El procés històric d'integració europea des dels seus orígens fins al Tractat de Niça. El projecte de Constitució de la Unió Europea.
  
Tema 11. La Unió Europea: estructura, caràcters i objectius. Les relacions entre la Unió Europea, els seus estats membres i els seus pobles: els principis de la Unió. La cooperació reforçada. La distribució de competències, i els principis de subsidiarietat, proporcionalitat i suficiència de mitjans.
  
Tema 12. La Comissió: composició, funcionament i competències. El control de l'activitat de la Comissió.
  
Tema 13. El Consell: composició, funcionament i competències. El Parlament Europeu: composició, funcionament i competències.
  
Tema 14. El finançament de les comunitats europees. Ingressos i despeses. Procediment pressupostari: elaboració i execució. El control pel Tribunal de Comptes. El Banc Central Europeu.
  
Tema 15. L'ordenament jurídic de la Unió Europea: principis i característiques essencials. L'eficàcia directa i la primacia del dret comunitari. Les seues relacions amb els ordenaments estatal i autonòmics.
  
Tema 16. Les fonts de l'ordenament jurídic de la Unió Europa. Tractats constitutius, directives, reglaments, decisions, recomanacions, dictàmens. Els actes atípics de les institucions comunitàries.
  
Tema 17. L'organització del sistema jurisdiccional i la seua competència consultiva. El recurs per incompliment del Dret Comunitari.
  
Tema 18. El control jurisdiccional de la legalitat comunitària: recurs d'anul·lació, recurs per omissió, l'excepció d'il·legalitat. El recurs per responsabilitat extracontractual. Les qüestions prejudicials.
  
Tema 19. La lliure circulació de mercaderies i la lliure circulació de capitals. La lliure circulació de persones i de treballadors. El dret d'establiment i la lliure prestació de servicis.
  
Tema 20. El mercat i la defensa de la competència en la Unió Europea. La política comercial comuna: aranzels i mesures de salvaguarda.
  
Tema 21. La dimensió política de la Unió Europea: els drets humans i llibertats fonamentals; la ciutadania de la Unió; la política exterior i de seguretat comuna; els assumptes de justícia i interior.
  
Dret Administratiu
  
Tema 1. L'Administració Pública. Activitat administrativa i activitat política. Ciències de l'administració i Dret Administratiu. Els principals models (la common law i el règim administratiu).
  
Tema 2. L'Administració Pública com a subjecte. La personalitat jurídica i els òrgans administratius. Classes d'Administració Pública. Classes d'òrgan administratiu.
  
Tema 3. L'Administració General de l'Estat; organització i funcionament. Especial referència a l'administració perifèrica de l'Estat.
  
Tema 4. L'autonomia local. Classificació de les entitats integrants de l'administració Local.
  
Tema 5. L'Ajuntament i la seua capitalitat. El terme municipal: alteracions i delimitacions. El padró municipal. Els drets del veí.
  
Tema 6. L'estatut dels regidors. Organització i funcionament de l'ajuntament; en especial, el funcionament del Ple. Competències de l'Alcalde i del Ple. Les mesures per a la modernització del Govern Local.
  
Tema 7. La província i el seu territori. Organització i funcionament. Competències del President i del Ple.
  
Tema 8. L'Administració Institucional. L'Administració Corporativa. Les administracions independents.
  
Tema 9. La fugida de les administracions públiques al Dret Privat: origen històric i evolució. Límits i tècniques de control.
  
Tema 10. L'activitat de servici públic: concepte i caràcters. Dret dels ciutadans a l'establiment de servicis públics. Formes de prestació. La Unió Europea i l'evolució del concepte de servici públic.
  
Tema 11. L'activitat de foment. Ajudes i subvencions públiques: règim jurídic. Incidència de la Unió Europea.
  
Tema 12. La policia administrativa i l'activitat d'ordenació i limitació. Reglamentació d'activitats privades i desregulació. Autoritzacions i concessions. Les comunicacions prèvies a l'administració.
  
Tema 13. La potestat expropiatòria. Concepte i fonament. Els subjectes i el procediment. Garanties.
  
Tema 14. La responsabilitat patrimonial de les administracions públiques i altres formes de cobertura patrimonial: les prestacions de la Seguretat Social i la celebració per l'administració de contractes d'assegurança. Les indemnitzacions especials per raó del servici.
  
Tema 15. Requisits perquè procedisca declarar la responsabilitat patrimonial de l'administració: concepte de lesió; relació de causalitat; imputació. Responsabilitat concurrent de les administracions públiques.
  
Tema 16. La legitimació activa per a reclamar i el subjecte lesionat. Danys causats per activitat material. Danys causats per activitat formal de l'administració: actes i reglaments. Inactivitat administrativa i responsabilitat.
  
Tema 17. Procediment administratiu en matèria de responsabilitat patrimonial: inici, desenrotllament i terminació. El procediment abreviat.
  
Tema 18. Classes de reparació. Criteris de quantificació. Actualització de valors i interessos de demora. Responsabilitat patrimonial d'autoritats i personal al servici de les administracions públiques.
  
Tema 19. La responsabilitat patrimonial de l'administració en els àmbits sanitari i docent.
  
Tema 20. El principi de legalitat i les potestats administratives; la desviació de poder. Classes de potestats. Discrecionalitat i arbitrarietat. Discrecionalitat i conceptes jurídics indeterminats.
  
Tema 21. El procediment administratiu. Evolució històrica. Significat del procediment com a garantia i com a privilegi. L'objectivitat en la tramitació: abstenció i recusació.
  
Tema 22. El concepte tècnic d'interessat, capacitat d'obrar i representació. Drets del ciutadà, en especial dret d'accés a arxius i registres administratius.
  
Tema 23. La llengua dels procediments. Termes i terminis. Inici del procediment.
  
Tema 24. Desenrotllament del procediment. Ordenació i actes d'instrucció. La prova i els informes. L'audiència i la informació pública.
  
Tema 25. La finalització del procediment: unilateral i convencional. L'obligació de resoldre i el silenci administratiu.
  
Tema 26. Formes normals i anormals de terminació del procediment: resolució, desistiment, renúncia i caducitat. La motivació de l'acte administratiu.
  
Tema 27. Executivitat i efectes de l'acte administratiu. La suspensió d'efectes. La notificació i publicació. L'execució forçosa i els seus mitjans.
  
Tema 28. La presumpció de legalitat de l'acte administratiu. Nul·litat de ple dret i anul·labilitat. Les irregularitats no invalidants.
  
Tema 29. La revisió d'actes nuls de ple dret: procediment i límits. Declaració de lesivitat dels actes anul·lables. Revocació d'actes i rectificació d'errors.
  
Tema 30. Els recursos administratius: concepte i principis generals. El recurs d'alçada i el de reposició.
  
Tema 31. El recurs extraordinari de revisió. Les reclamacions prèvies a l'exercici de les accions civils i laborals. Les reclamacions economicoadministratives.
  
Tema 32. Els contractes administratius: evolució històrica. Contractes administratius i contractes privats de l'administració. Els convenis de col·laboració.
  
Tema 33. Els principis de la contractació administrativa. Les administracions públiques i l'àmbit subjectiu de la llei. El contractista: capacitat jurídica, tècnica i econòmica. Les prohibicions de contractar.
  
Tema 34. El procediment de contractació. Preparació, plecs i expedient de contractació. Els procediments i formes d'adjudicació.
  
Tema 35. Perfecció i formalització del contracte. Les garanties en la contractació administrativa. La novació subjectiva i la subcontractació. Extinció del contracte: compliment, nul·litat i resolució.
  
Tema 36. El contingut del contracte. Compliment i execució. Pagament del preu i la seua revisió. Tècniques de garantia de l'equilibri econòmic. Les prerrogatives contractuals de l'administració.
  
Tema 37. El contracte administratiu d'obra.
  
Tema 38. El contracte administratiu de gestió de servicis públics.
  
Tema 39. El contracte administratiu de subministrament. El contracte de consultoria i assistència. El contracte de servicis.
  
Tema 40. Els béns patrimonials de l'administració: concepte, adquisició, utilització i protecció.
  
Tema 41. Els béns de domini públic: concepte i naturalesa jurídica. Elements subjectius: Administracions titulars. Elements objectius: béns integrants. Element finalista: l'afectació i la seua dinàmica; mutacions i desafectació.
  
Tema 42. Règim d'utilització i de protecció del domini públic.
  
Tema 43. El Patrimoni Nacional: règim jurídic. Els béns comunals: règim jurídic.
  
Tema 44. El domini públic hidràulic. Evolució històrica. Distribució de competències entre l'Estat i les comunitats autònomes. El Consell Nacional de l'Aigua. Els organismes de conca i les comunitats d'usuaris.
  
Tema 45. Els principis generals de la Llei d'Aigües. Béns integrants del domini públic hidràulic. La planificació hidrològica. L'ús i aprofitament de les aigües continentals. La protecció del domini públic hidràulic. Els aiguamolls.
  
Tema 46. El domini públic marítim. Evolució històrica. Distribució de competències entre l'Estat i les comunitats autònomes. Els principis generals de la Llei de Costes.
  
Tema 47. Béns integrants del domini públic marítim. Ús i aprofitament. La protecció, en especial la delimitació i el Registre de la Propietat.
  
Tema 48. El domini públic portuari, referència a la normativa de la Comunitat Valenciana. La pesca, referència a la normativa de la Comunitat Valenciana.
  
Tema 49. L'urbanisme: evolució històrica. L'estatut constitucional del dret de propietat privada. La distribució constitucional de competències en matèria d'ordenació del territori i urbanisme.
  
Tema 46. La planificació urbanística. Classes de plans i procediment d'elaboració, especial referència a la normativa de la Comunitat Valenciana.
  
Tema 47. Classificació i qualificació del sòl, especial referència a la normativa de la Comunitat Valenciana.
  
Tema 48. La gestió del sòl: sistemes d'execució; l'agent urbanitzador; especial referència a la normativa de la Comunitat Valenciana.
  
Tema 49. El deure d'edificació i el de conservació; la declaració de ruïna. La rehabilitació d'edificacions. Els patrimonis públics del sòl i el dret de superfície. Referències a la normativa de la Comunitat Valenciana.
  
Tema 50. Les llicències i la cèdula de garantia urbanística. La disciplina urbanística.
  
Tema 51. El dret a un habitatge digne i adequat. Els habitatges de protecció oficial: especial referència a la normativa de la Comunitat Valenciana. L'ordenació de la qualitat de l'edificació: especial referència a la normativa de la Comunitat Valenciana.
  
Tema 52. Els espais naturals protegits. Distribució de competències entre l'estat i les comunitats autònomes. Règim jurídic. Especial referència a la normativa de la Comunitat Valenciana.
  
Tema 53. El patrimoni històric. Distribució de competències entre l'estat i les comunitats autònomes. Règim jurídic. Especial referència a la normativa de la Comunitat Valenciana.
  
Tema 54. El dret a gaudir d'un medi ambient adequat. L'avaluació d'impacte ambiental i les activitats qualificades. Especial referència a la normativa de la Comunitat Valenciana.
  
Tema 55. L'eliminació de residus i la contaminació acústica: especial referència a la normativa de la Comunitat Valenciana.
  
Tema 56. El dret a la protecció de la salut i l'administració sanitària: especial referència a la normativa de la Comunitat Valenciana. Els drets del pacient i la seua protecció.
  
Tema 57. L'ordenació administrativa de l'agricultura i la ramaderia: especial referència a la normativa de la Comunitat Valenciana.
  
Tema 58. L'ordenació administrativa del comerç i les superfícies comercials: especial referència a la normativa de la Comunitat Valenciana.
  
Tema 59. La protecció dels consumidors i usuaris: especial referència a la normativa de la Comunitat Valenciana.
  
Tema 60. Administració Pública i benestar social. La protecció dels menors i els discapacitats. La mediació familiar. El voluntariat.
  
Tema 61. L'ordenació administrativa del turisme: especial referència a la normativa de la Comunitat Valenciana.
  
Tema 62. L'ordenació administrativa dels espectacles públics. El cinema i les arts escèniques. Especial referència a la normativa de la Comunitat Valenciana.
  
Tema 63. La Hisenda de la Generalitat Valenciana. Règim jurídic i pressupostari. La Intervenció. Tresoreria i deute públic.
  
Tema 64. L'ordenació del sistema creditici i financer. L'Institut Valencià de Finances. Les Caixes d'Estalvi.
  
Tema 65. El règim jurídic de la funció pública. Evolució històrica. Principis constitucionals: igualtat, mèrit i capacitat en l'ingrés i permanència; l'objectivitat en l'exercici.
  
Tema 66. Classes de personal al servici de l'administració Pública. Cossos i escales. La planificació de l'ocupació i les relacions de llocs de treball.
  
Tema 67. Els sistemes de selecció d'empleats públics: especial referència a la normativa de la Comunitat Valenciana. El contingut de l'estatut funcionarial: drets individuals i col·lectius.
  
Tema 68. Les situacions dels funcionaris. El règim d'incompatibilitats i el disciplinari. Especial referència a les normes de la Comunitat Valenciana.
  
Dret Civil i Dret Mercantil
  
Dret Civil
  
Tema 1. El subjecte de la relació jurídica. La persona. La persona física. Naixement i extinció de la personalitat. Capacitat jurídica i capacitat d'obrar. Els estats civils. Principals circumstàncies modificatives de la capacitat d'obrar de les persones físiques.
  
Tema 2. La persona jurídica. Desenrotllament històric del concepte. Teories sobre la seua naturalesa. Classificació. Règim legal.
  
Tema 3. La representació jurídica. Representació voluntària, legal i necessària. Autocontractació.
  
Tema 4. Objecte de la relació jurídica. Les coses. Classes. Parts integrants, pertinences i parts accessòries. Els béns: classificació, en especial els béns mobles i immobles.
  
Tema 5. Els drets patrimonials. Drets de crèdit i drets reals. El Dret real: Concepte i classes. El domini. Concepte i naturalesa. Les facultats dominicals. Límits i limitacions.
  
Tema 6. L'adquisició del domini. Modes. Ocupació. Donació. Prescripció adquisitiva. Accessió. La teoria del títol i el mode en el Dret espanyol. La tradició. Pèrdua del domini.
  
Tema 7. La comunitat de béns. Naturalesa. El condomini. Sistemes romà i germànic. Les comunitats pro indivís, en especial la propietat horitzontal. Drets reals de gaudi.
  
Tema 8. Les servituds. Concepte i classes. Constitució, modificació i extinció. Contingut. Servituds personals: Comunitat i servitud. Servituds legals.
  
Tema 9. Drets reals de garantia. La penyora. Penyores especials. Penyora sense desplaçament i hipoteca mobiliària. La hipoteca: Concepte, caràcters i classes. Extensió objectiva de la hipoteca.
  
Tema 10. Els principis hipotecaris. El Registre de la Propietat. Organització. Títols i drets inscriptibles. Finca hipotecària. Efectes dels títols no inscrits. Assentaments registrals. Classes i efectes.
  
Tema 11. L'obligació: concepte i naturalesa. Deute i responsabilitat. Constitució de la relació obligatòria: fonts de les obligacions. Característiques i classes de la prestació. Classes d'obligacions.
  
Tema 12. Compliment normal de les obligacions. El pagament. Formes especials de pagament. Compliment anormal de les obligacions: causes i efectes. Règim de la indemnització de danys i perjuís.
  
Tema 13. La modificació de les obligacions. La subrogació. La transmissió del crèdit i del deute. La cessió del contracte. L'alteració de les circumstàncies i la seua incidència en la relació obligatòria. L'extinció.
  
Tema 14. El contracte. Requisits essencials. Sistemes de contractació. Generació, perfecció i efectes del contracte. El contracte en favor de tercer. Classificació dels contractes. Precontractes.
  
Tema 15. La compravenda. Concepte, naturalesa i classes. Elements. Obligacions del venedor. El sanejament. Obligacions del comprador. Compravendes especials. Retractes convencional i legal: la permuta.
  
Tema 16. L'arrendament. Concepte i naturalesa. Classificació general dels arrendaments. L'arrendament de coses. L'arrendament de servicis. L'arrendament d'obra. Arrendaments rústics. Arrendaments urbans.
  
Tema 17. El contracte de mandat i de comissió. El préstec: les seues modalitats. El depòsit i les seues classes. L'hostalatge.
  
Dret Mercantil
  
Tema 18. Fonts del Dret Mercantil. La protecció dels consumidors. Dret Autonòmic i Dret Comunitari. Les condicions generals de la contractació.
  
Tema 19. El comerciant individual. La capacitat mercantil. El contracte de societat. La societat mercantil. Classes. Societat col·lectiva. Societat comanditària. Societats civils amb forma mercantil.
  
Tema 20. La societat anònima: concepte i caràcters. El capital social. L'acció i la qualitat de soci. Drets de l'accionista. Fundació de la societat anònima. Òrgans. Transformació, fusió, dissolució i liquidació de la societat.
  
Tema 21. La societat de responsabilitat limitada.
  
Tema 22. La comptabilitat de les operacions mercantils. Règim jurídic de l'auditoria de comptes. El Registre Mercantil. Organització. Principis registrals.
  
Tema 23. El Mercat de valors: organització i funcionament. Valors negociables. Operacions borsàries.
  
Tema 24. Títols valors: concepte i classes. La lletra de canvi. L'emissió o gir de la lletra. L'endossament. La provisió de fons i la seua cessió. L'acceptació i l'aval de la lletra de canvi. El pagament de la lletra. Les accions canviàries.
  
Tema 25. El xec. El pagaré. La carta orde de crèdit. Les targetes de crèdit.
  
Tema 26. L'obligació mercantil. Teoria general. Contractes mercantils. Contracte de compte corrent. La compravenda mercantil. Compravendes especials. Contracte de lísing. Transferència de crèdits no endossables.
  
Tema 27. Operacions bancàries. El descompte. L'aval bancari.
  
Tema 28. El transport terrestre mercantil. Contracte de transport. Transport de coses i responsabilitat del portador. Transport de persones. Transport marítim.
  
Tema 29. L'assegurança. Principis generals. Assegurances de persones. Fons de pensions. Assegurances de danys: les seues modalitats. La reassegurança.
  
Tema 30. El règim concursal. Principis generals. La sol·licitud del concurs i la seua declaració. La fase comuna del concurs. La qualificació. El conveni i el seu compliment. La fase de liquidació. La conclusió del concurs.
  
Tema 31. Dret de la competència econòmica. La Defensa de la competència. Disciplina de la competència deslleial.
  
Tema 32. La regulació espanyola de la propietat industrial. Convenis internacionals. Règim de patents d'invenció, models d'utilitat i dibuixos i models industrials. Règim de protecció dels signes distintius.
  
Dret Processal, Penal i Financer
  
Dret Processal
  
Tema 1. La jurisdicció contenciosa administrativa. Evolució històrica. Àmbit subjectiu i objectiu del control judicial de les administracions públiques.
  
Tema 2. Les parts del procés contenciós administratiu: capacitat, legitimació, representació i defensa. L'objecte del recurs contenciós administratiu: l'activitat administrativa impugnable i les pretensions.
  
Tema 3. El procediment contenciós administratiu en primera o única instància: inici, desenrotllament i terminació. El caràcter revisor de la jurisdicció contenciosa administrativa. Els mitjans de prova davant de la jurisdicció contenciosa administrativa i la seua valoració. La presumpció de certesa de les actes de la inspecció.
  
Tema 4. El procediment abreviat. Els procediments especials davant de la jurisdicció contenciosa administrativa.
  
Tema 5. El règim de recursos en la jurisdicció contenciosa administrativa. Recursos contra provisions i interlocutòries. El recurs ordinari d'apel·lació. El recurs de cassació davant de la jurisdicció contenciosa administrativa.
  
Tema 6. El recurs de cassació per a la unificació de la doctrina davant de la jurisdicció contenciosa administrativa. El recurs de cassació en interés de la llei. El recurs de revisió.
  
Tema 7. El dret a la tutela judicial efectiva, mesures cautelars i execució de les sentències. Els òrgans de la jurisdicció contenciosa administrativa i la seua competència.
  
Tema 8. Els processos civils declaratius: inici, desenrotllament i terminació. Recursos procedents.
  
Tema 9. L'execució de les resolucions judicials i les mesures cautelars en el procés civil.
  
Tema 10. El procés judicial criminal: inici, desenrotllament i terminació. Recursos procedents.
  
Tema 11. El procés judicial laboral: inici, desenrotllament i terminació. Recursos procedents.
  
Dret Penal
  
Tema 12. El principi de legalitat: contingut. Efectes de la infracció del principi de legalitat. Irretroactivitat de les normes sancionadores. Analogia in peius i proporcionalitat.
  
Tema 13. La reserva legal i l'article 25.1 de la Constitució. La col·laboració reglamentària. Lleis en blanc o lleis de remissió. La crida a la col·laboració reglamentària en el dret sancionador.
  
Tema 14. La tipificació de les infraccions, les sancions i la seua execució. El grau de tipificació. La tipificació indirecta. L'incompliment de la tipificació legal.
  
Tema 15. La culpabilitat i la potestat sancionadora de l'administració: evolució històrica. La culpabilitat de les persones jurídiques. L'error. La solidaritat. La presumpció d'innocència. Autoria i responsabilitat.
  
Tema 16. Els conceptes de delicte i falta en el Codi Penal. Les circumstàncies modificatives de la responsabilitat criminal.
  
Tema 17. Els delictes relatius a l'ordenació del territori i la protecció del patrimoni històric i del medi ambient.
  
Tema 18. La prevaricació dels funcionaris públics. Abandó de destinació i omissió del deure de perseguir delictes. La desobediència i denegació d'auxili. La infidelitat en la custòdia de documents i la violació de secrets.
  
Tema 19. El suborn i el tràfic d'influències. La malversació. Els fraus i exaccions il·legals. Les negociacions i activitats prohibides als funcionaris públics i els abusos en l'exercici de la seua funció.
  
Tema 20. Els delictes comesos pels funcionaris contra les garanties constitucionals. Els delictes contra l'ordre públic. Els delictes contra la Hisenda Pública i la Seguretat Social.
  
Tema 21. La responsabilitat civil derivada dels delictes i de les faltes; la responsabilitat subsidiària de les administracions públiques.
  
Dret Financer
  
Tema 22. La Hisenda Pública: concepte. Els drets i obligacions de contingut econòmic. La gestió de la Hisenda Pública.
  
Tema 23. Les fonts del Dret Financer. La Llei General Tributària i la Llei General Pressupostària. Lleis Tributàries. Reglaments Tributaris. Altres fonts.
  
Tema 24. Els ingressos públics. Les seues classes. Principis constitucionals en matèria tributària. Ingressos patrimonials de l'Estat. Patrimoni de l'Estat i Patrimoni Nacional. Rendiments de les societats estatals i dels organismes autònoms.
  
Tema 25. Els tributs. Impostos, taxa i contribucions especials. Concepte i classes. La relació jurídica tributària. El subjecte passiu. Contribuents, substituts i responsables. Domicili. Identificació fiscal.
  
Tema 26. El fet imposable. Els seus elements. Naturalesa i fonament. La base imposable i la seua estimació. Base liquidable. Tipus de gravamen. Deute tributari. Les liquidacions tributàries. Extinció de l'obligació tributària.
  
Tema 27. Infraccions tributàries. Naturalesa jurídica. Les sancions. La reclamació economicoadministrativa.
  
Tema 28. Impost sobre la Renda de les Persones Físiques: règim general. Règim de transparència, estimació objectiva singular, retencions, declaració simplificada, fraccionament de pagament. Impost sobre el Patrimoni de les Persones Físiques.
  
Tema 29. Impost sobre Successions i Donacions. Impost sobre Transmissions: operacions i actes jurídics documentats. Impost sobre Transmissions: operacions societàries. Impost sobre el Valor Afegit: règim general. Impost sobre el Valor Afegit: règims especials.